Riu Zézere

L Riu Zézere ye un riu todo Pertués. Nace na Serra de la Streilha, a cerca de 1900 m d'altitude, junto al Cántaro Magro, adonde define un bal glaciar. Seguindo para sudoeste, cunflui cul riu Teijo a oeste de Custáncia, passado un curso de cerca de 200 quilómetros. 

L riu Zézere ye l segundo maior riu todo pertués, apuis de l riu Mundego.

Ls sous percipales afluentes na borda dreita son: l riu Alge, l riu Cabril, la rieira de Ounhales, l riu Nabon, la ribera de Paul i la rieira de Péra. Na borda squierda ancuntramos la rieira de Bogas, la rieira de Riu Carie, la rieira de la Malhadancha, la rieira de la Isna, la rieira de Meimoa, la rieira de la Sartianes i la rieira de Teixeira.

De la sue bacie heidrográfica cun 5043 Km², 1056 Km² perténcen al riu Nabon. Ls grandes znibles, aliados al belume de auga (por bezes superior a 10.000 m³/s.), reperséntan ua notable riqueza heidroeilétrica, aprobeitada an trés barraiges (Bouçana, Cabril i Castielho de Bode), que perdúzen anualmente 700 milhones de kW/hora.


Catadorie:Rius de Pertual